|  |
| --- |
| cid:001001d4dd67$5d9c7de6$_CDOSYS2.0**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** **ԿԱՊԱՆ ՀԱՄԱՅՆՔԻ ՂԵԿԱՎԱՐգիծ**Հայաստանի Հանրապետության Սյունիքի մարզի Կապան համայնք ՀՀ, Սյունիքի մարզ, ք. Կապան, +374-285-42036, 060521818, kapan.syuniq@mta.gov.am |

**Ո Ր Ո Շ ՈՒ Մ**

04 մայիսի 2021 թվականի N 544-Ա

**ՎԱՐՉԱԿԱՆ ՏՈՒՅԺ ՆՇԱՆԱԿԵԼՈՒ ՄԱՍԻՆ**

Հայաստանի Հանրապետության Սյունիքի մարզի Կապան համայնքի ղեկավարի տեղակալ Գոռ Թադևոսյանս քննելով Կառլեն Արմենակի Հայրապետյանի նկատմամբ Վարչական իրավախախտումների վերաբերյալ Հայաստանի Հանրապետության օրենսգրքի 1541 հոդվածի հատկանիշներով հարուցված վարչական իրավախախտման վերաբերյալ գործը,

**ՊԱՐԶԵՑԻ**

Կառլեն Արմենակի Հայրապետյանին 16․06․2020թ․ տրվել է N 32 շինարարության թույլտվություն` Կապան քաղաքի Թումանյան փողոցի թիվ 4/2, 4 հասցեում խանութ -սրահի կառուցման համար։ Շինարարության թույլտվությամբ նախատեսվել է, որ շինարարական աշխատանքները պետք է իրականացվեն և ավարտվեն 3 (երեք) ամսվա ընթացքում, սակայն նշված աշխատանքները նախատեսված ժամկետում ավարտին չեն հասցվել։

Այսինքն՝ Կառլեն Արմենակի Հայրապետյանը կատարել է վարչական իրավախախտում (զանցանք), որը նախատեսված է Վարչական իրավախախտումների վերաբերյալ Հայաստանի Հանրապետության օրենսգրքի 1541 հոդվածով, մեղավոր է այն կատարելու մեջ և ենթակա է վարչական պատասխանատվության։

Շինարարության նախահաշվային արժեքը կազմում է 5933930 ՀՀ դրամ։

 Հաշվի առնելով վերը շարադրված հիմնավորումները և ղեկավարվելով «Տեղական ինքնակառավարման մասին» Հայաստանի Հանրապետության օրենքի 35-րդ հոդվածի 1-ին մասի 26-րդ կետով, Վարչական իրավախախտումների վերաբերյալ Հայաստանի Հանրապետության օրենսգրքի 32-րդ, 1541-րդ, 2191-րդ, 281-րդ և 282-րդ հոդվածներով՝

**ՈՐՈՇԵՑԻ**

 1. Կառլեն Արմենակի Հայրապետյանին Վարչական իրավախախտումների վերաբերյալ Հայաստանի Հանրապետության օրենսգրքի 1541 հոդվածի 1-ին պարբերությամբ նախատեսված վարչական իրավախախտում կատարելու համար որպես վարչական տույժ նշանակել տուգանք՝ **շինարարության նախահաշվային արժեքի մեկ տոկոսի՝ 59340 ՀՀ դրամի չափով:**

2. Նշանակված տուգանքը ենթակա է վճարման **(ՀՀ ՖՆ գործառնական վարչության հ/հ 900315201153)** սույն որոշումը հանձնելու օրվանից ոչ ուշ, քան  տասնհինգ օրվա ընթացքում, իսկ որոշումը գանգատարկելու կամ բողոքարկելու դեպքում` գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

3. Սույն որոշմամբ նշանակված տուգանքի վճարումը չկատարելու դեպքում սույն որոշումը կներկայացվի հարկադիր կատարման «Վարչարարության հիմունքների և վարչական վարույթի մասին» ՀՀ օրենքին համապատասխան` վարչական ակտն անբողոքարկելի դառնալուց հետո՝ եռամսյա ժամկետում:

4․ Սույն որոշումն ուժի մեջ է մտնում վարչական ակտի հասցեատիրոջն ՀՀ օրենսդրությամբ սահմանված կարգով իրազեկելուն հաջորդող օրվանից։

5. Սույն որոշումը կարող է գանգատարկվել (բողոքարկվել) վարչական կարգով՝ այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում կամ Հայաստանի Հանրապետության վարչական դատարան՝ երկամսյա ժամկետում` որոշումն ուժի մեջ մտնելու պահից։

**ՀԱՄԱՅՆՔԻ ՂԵԿԱՎԱՐԻ ՏԵՂԱԿԱԼ                         ԳՈՌ ԹԱԴԵՎՈՍՅԱՆ**

2021թ. մայիսի 04 ք. Կապան

Սույն որոշման օրինակը ստացա « » մայիսի 2021թ․ \_\_\_\_\_\_\_\_\_\_\_\_\_\_\_\_\_\_\_\_ Կառլեն Հայրապետյան